**Škoda Auto Slovensko opäť podporila Deň narcisov a pomohla dosiahnuť rekordný výsledok zbierky**

**› Škoda Auto Slovensko sa už druhý rok zapojila do Dňa narcisov ako TOP partner zbierky**

**› Vďaka podpore verejnosti, partnerov a tisícov dobrovoľníkov sa v roku 2025 podarilo vyzbierať rekordných viac ako 1,34 milióna eur na pomoc onkologickým pacientom**

**› Deň narcisov 2025 sa konal 10. apríla 2025, išlo o 29. ročník verejnoprospešnej zbierky**

Bratislava, 18. júna 2025 **– Škoda Auto Slovensko sa už druhý rok s hrdosťou zapojila do najväčšej verejnoprospešnej zbierky na Slovensku – Dňa narcisov. Vďaka podpore verejnosti, partnerov a tisícov dobrovoľníkov sa v roku 2025 podarilo prekonať rekordný výsledok a vyzbierať viac ako 1,34 milióna eur na pomoc onkologickým pacientom.**

*„Byť súčasťou Dňa narcisov znamená byť súčasťou veľkej vlny ľudskosti a spolupatričnosti. V ŠKODA veríme, že podpora silných spoločenských tém je dôležitou súčasťou našej zodpovednosti ako značky. Aj preto sme po minuloročnej spolupráci neváhali ani chvíľu,“* uviedla Zuzana Kubíková, PR manažérka spoločnosti Škoda Auto Slovensko.

Liga proti rakovine už 35 rokov poskytuje bezplatnú pomoc pacientom s rakovinou – od psychologického poradenstva cez finančnú podporu až po edukačné programy pre verejnosť. Tieto projekty financuje aj vďaka zbierke Deň narcisov. Tohtoročný výsledok 1 344 722,79 € je predbežný, no už teraz je jasné, že solidarita ľudí, firiem a organizácií znovu preukázala svoju silu.

*„Aj keď žijeme v neľahkej dobe, Deň narcisov opäť ukázal, že ľudia si uvedomujú silu spolupatričnosti, vnímajú neustále potrebu pomáhať. Výsledok zbierky je pre nás veľkým povzbudením a dôkazom, že naša práca má zmysel. Zároveň je veľkým záväzkom, aby sme ju robili najlepšie, ako dokážeme. Srdečne ďakujeme všetkým dobrovoľníkom a prispievateľom za podporu. Ďakujeme našim partnerom, ku ktorým patrí aj Škoda Auto Slovensko - tak za finančnú podporu, ako i za prejavenú dôveru a tešíme sa na spoločný 30. ročník Dňa narcisov,“* uviedla Eva Kováčová, riaditeľka Ligy proti rakovine.

Škoda Auto Slovensko sa k iniciatíve pridala ako TOP partner, čím podporila celoslovenskú organizáciu a koordináciu zbierky. Značka zároveň využila svoje komunikačné kanály, zamestnancov aj zákazníkov, aby šírila povedomie o význame Dňa narcisov a motivovala k pomoci.

*„Deň narcisov je dôkazom, že aj v náročných časoch dokážeme držať spolu. Teší nás, že aj naša značka prispela k tomuto pozoruhodnému výsledku a že môžeme byť súčasťou zmeny k lepšiemu,“* dodala Zuzana Kubíková zo Škoda Auto Slovensko.

Slovenský importér značky Škoda tak pokračuje vo svojich CSR aktivitách s dôrazom na zdravie, zodpovednosť a angažovanosť. Spolu s Ligou proti rakovine sa teší na ďalší – jubilejný 30. ročník Dňa narcisov v roku 2026.

**Pre ďalšie informácie, prosím, kontaktujte:**

**Zuzana Kubíková**, PR manager Škoda Auto Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk)

Obrázok, na ktorom je koleso, vozidlo, pozemné vozidlo, pneumatika

Obsah vygenerovaný umelou inteligenciou môže byť nesprávny.

|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | /[SkodaAutoSK](http://www.instagram.com/SkodaAutoSK) |

**Fotografie k téme:**

|  |  |
| --- | --- |
|  | **Škoda Auto Slovensko opäť podporila Deň narcisov a pomohla dosiahnuť rekordný výsledok zbierky**  Škoda Auto Slovensko sa už druhý rok s hrdosťou zapojila do najväčšej verejnoprospešnej zbierky na Slovensku – Dňa narcisov. Vďaka podpore verejnosti, partnerov a tisícov dobrovoľníkov sa v roku 2025 podarilo prekonať rekordný výsledok a vyzbierať viac ako 1,34 milióna eur na pomoc onkologickým pacientom.  [Download](https://webapps.skoda-auto.sk/PR/Den%20narcisov/Vizul_DN2025.png) **Zdroj: Škoda Auto** |

|  |  |
| --- | --- |
|  | **Škoda Auto Slovensko opäť podporila Deň narcisov a pomohla dosiahnuť rekordný výsledok zbierky**  Liga proti rakovine už 35 rokov poskytuje bezplatnú pomoc pacientom s rakovinou – od psychologického poradenstva cez finančnú podporu až po edukačné programy pre verejnosť. Tieto projekty financuje aj vďaka zbierke Deň narcisov.  [Download](https://webapps.skoda-auto.sk/PR/Den%20narcisov/Den_narcisov_foto.jpg) **Zdroj: Škoda Auto** |

**Škoda Auto**

› sa v novom desaťročí úspešne riadi stratégiou „Next Level Škoda Strategy“;

› sa usiluje o to, aby sa do konca dekády pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi päť najpredávanejších značiek v Európe;

› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;

› v súčasnosti zákazníkom ponúka 12 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Slavia, Kylaq a Kushaq;

› v roku 2024 dodala zákazníkom po celom svete viac ako 926 600 vozidiel;

› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov;

› ako značka koncernu Volkswagen samostatne vyvíja a vyrába pre ďalšie značky koncernu komponenty ako batériové systémy pre platformu MEB, motory a prevodovky;

› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom.

› celosvetovo zamestnáva viac než 40 000 ľudí a je aktívna na viac ako 100 trhoch.